ઇટલીની સરકાર અને યુરોપ વચ્ચે તકરાર ચાલુ છે તેની અસરથી યુરોપીયન સ્ટૉક માર્કેટમાં ઘટાડો હતો. ભારત સહિત એશિયાઇ માર્કેટો પણ તૂટી હતી. સોનું 1233 ડૉલરની સપાટી વટાવવામાં સફળ થાય તો 1240 સુધી વધી શકે છે. ફંડો હવે તેજીમાં હોવાના સંકેત મળે છે. એસપીડીઆર ગોલ્ડ ફંડની અનામતોમાં પાછલાં બે અઠવાડિયાંમાં અઢી ટકાનો વધારો થયો છે. રાજકોટની ઝવેરી બજારમાં 24 કેરેટ સોનાનો ભાવ 10 ગ્રામે રૂા. 50ના મામૂલી સુધારામાં રૂા. 32,300 હતું. મુંબઇમાં રૂા. 75ના ઘટાડા સાથે રૂા. 31,820 રહ્યું હતું. ચાંદી ન્યૂ યૉર્કમાં 14.61 ડૉલર હતી. સ્થાનિક એક કિલોએ રૂા. 150ના ઘટાડામાં રૂા. 38,850 અને મુંબઇમાં રૂા. 230 ઘટી જતા રૂા. 38,245 હતી.